משגיח באור

וצופה בציפורים

מתוך המסתור

he watches

but takes no picture

his camera is idle

his tripod

supports nothing

if he were to take a picture of me

would I be a bird?

"אז תהיי בשקט אם את רוצה לראות."

איזה פשע התרחש כאן בתערוכה? הנושא הוא אוספים, ואוספים הם צפיפות, ועודף, ומיותרות, ואבק. הכל יכול להסתתר בהם. האם מדובר במעגל הברחות? למשל, הראש מזכוכית שעומד שם, עטור כתר קוצי ברזל, יכול להיות כלי אידיאלי לשינוע אמיתות בלתי-חוקיות. הוא עמוס במשמעות, שבריריות הזכוכית, חוזק הברזל, ישו, הסדק שמעיד שאנחנו חיים בעולם אחרי חורבן. השקיפות המדומה שלמעשה אינה חדירה אלא לקטעי צבע וצורות מעוותות היא בדיוק ההטעיה, המסך שמנסים למשוך לנו על העיניים. משהו פה מאוד מסריח.

אני מביט מלמעלה באנשים המביטים מלמעלה בפרוקי רגליים בקופסאות זכוכית. הם לא כל כך שונים זה מזה. האם זו קנוניה? להפוך הכל לאוסף? אוסף של אוספים, אוסף של אנשים? להקפיא את הזרימה החיה ולשמר הכל באבק? סיכלנו נסיונות כאלה בעבר, אבל אסור לנו להירדם על משמרתנו.

אני לא יודע איזו קומבינה מנסים להריץ כאן, או מי השחקנים בפארסה הזאת, אבל אני יודע דבר אחד: הצלם הוא תמיד האיש הכי חשוד בחדר. מבחינה פילוסופית, הוא סוחב טונות של חומר נפץ, ממש מתחת לאף של כולם. החלטתי לעקוב אחריו. עוד על כך בהמשך.